OpenLLM-France/wikimedia huggingface dataset:
# Comtat de Roscommon

El comtat de Roscommon (gaèlic irlandès Ros Comáin) és un comtat de la província de Connacht (República d'Irlanda). És el 9è més gran dels 32 comtats d'Irlanda i el 5è menys poblat, així com el segon amb menys densitat després del de Leitrim. Limita amb els altres comtats de Connacht (Galway, Mayo, Sligo i Leitrim).

## Ciutats del comtat

* Arigna
* Athleague
* Athlone
* Ballaghaderreen
* Ballintober
* Ballinlough
* Bellanagare
* Bellanamullia
* Boyle
* Ballyfarnon
* Ballyforan
* Ballyleague
* Cloonfad
* Castlerea
* Castleplunket
* Croghan
* Cortober
* Drum
* Elphin
* Frenchpark
* Keadue
* Knockvicar
* Knockcroghery
* Lecarrow
* Loughglinn
* Rahara
* Roscommon
* Roosky
* Strokestown
* Tarmonbarry
* Tulsk

## Història

Roscommon ve de l'irlandès Ros ("boscós") i de Comán, nom del primer sant famós del comtat i el primer bisbe en la seu. Rathcroghan fou llar dels reis de Connacht i després dels Grans Reis d'Irlanda.
Tulsk és la vila més propera al lloc mitològic de Rath Cruachán, llar de la reina Medb (Méadhbh, Maeve). Fou el punt de partida del Táin Bó Cúailnge, o robatori del ramat de Cooley, història èpica de la mitologia irlandesa. El 2010 Rathcroghan ha estat nomenat per la UNESCO Patrimoni de la Humanitat com a part del grup de Sitis Reials d'Irlanda juntament amb Tara.
El comtat de Roscommon com a divisió administrativa té els seus orígens en l'edat mitjana. Quan fou conquerit el regne de Connacht els districtes de l'est (Roscommon i part de Galway) foren retinguts per Joan sense Terra com a "cantreds reials". El comtat fou constituït definitivament el 1585 durant el govern dels Tuder com a frontera sud-oest al llarg del riu Suck.

## Galeria d'imatges

* Knockranny
* Roscommon
* Lough Key
* Pont de Fairy, al Lough Key.
* Abadia de Roscommon

## Personatges il·lustres

* Douglas Hyde, president d'Irlanda.
* Maureen O'Sullivan, actriu

## Referències

* ↑ Corry, Eoghan. The GAA Book of Lists. Hodder Headline Ireland, 2005.

## Enllaços externs

* Comtat de Roscommon - Lloc web oficial
* Informació turística
# Gries

«Gries» té aquests significats:
* Gries (Baix Rin): municipi francès del departament del Baix Rin
* Gries (Renània-Palatinat): municipi alemany de l'estat de Renània-Palatinat
* Gries am Brenner: municipi austríac de l'estat del Tirol
* Gries im Sellrain: municipi austríac de l'estat del Tirol
* Gries-Quirein o Gries-San Quirino: districte de la ciutat italiana de Bozen (Bolzano)
Altres:
# David I d'Escòcia

David I d'Escòcia (gaèlic escocès Daibhidh I mac [Mhaoil] Chaluim, 1083 - 24 de maig de 1153) fou rei d'Escòcia, fill de Malcolm III i germà d'Edgard i Alexandre I. Havia governat sobre el Regne de Strathclyde i havia posat sota la seva jurisdicció tot el territori entre el Tees i el Ribble el 1139. Es va casar amb Matilde, filla de Waltheof i hereva de Northampton i Huntingdon. Va acabar la reforma judicial del seu germà, de manera que la tinença en virtut de carta de privilegi substituïa l'antiga senyoria dels caps de família o tribu, de manera que els set mormaer esdevenen counts. Alhora, cridà més nobles normands per tal que s'establissin als Lowlands i Moray, com els Bailleul o Balliol, Barclay, Bruce, Oliphant, Fraser, Melville, Somerville, Lindsay, Moreville i Fitzalan, que seran anomenats Campbell (de "campo bello") i obtindran el comtat d'Argyll. Al mateix temps, el normand Gualter Fitzflaad rebrà el títol de gran intendent del regne o The High Steward, que esdevindrà el seu cognom, Stuard.
Tots aquests nobles rebran títols i terres a canvi de suport feudal. També s'hi instal·laran alguns flamencs (com els Murray) i anglesos, que se superposaran als nobles d'origen noruec o gaèlic, com els MacLeod i MacLauchlan. Per la seva banda, l'Església també rebrà grans concessions: foren fundades nombroses abadies cistercenques, nous bisbats i s'introduí una organització totalment normanda. Però continuava la divisió forta entre l'Alban gaèlic, el Lothian anglitzat i Strathclyde i Galloway celtitzat, cosa que provocaria enfrontaments entre els nobles highlanders gaèlics, rapinyaires, i els anglòfons lowlanders.
D'altra banda, es barrejaren els senyors normands que absorbiren l'esperit dels clans, amb caps dels clans patriarcals celtes i amb els reietons escandinaus de les illes. El 1138 va envair Anglaterra, però fou derrotat a Standard. Tanmateix, el 1139 va rebre aquests territoris en feu per al seu fill Enric de Huntingdon i Northampton. Se'l considera com el veritable fundador del Regne d'Escòcia, ja que també adoptà la senyera nacional amb el lleó vermell.
# Ortobicúpula pentagonal

En geometria, la ortobicúpula pentagonal es pot construir enganxant dues cúpules pentagonals per les cares decagonals. És un dels noranta-dos sòlids de Johnson (J$_{30}$). Té simetria D$_{5h}$.
Els 92 sòlids de Johnson van ser descrits 1966 per Norman Johnson i els va numerar. No va demostrar que no n'existia més que 92, però va conjecturar que no n'hi havia d'altres. Victor Zalgaller el 1969 va demostrar que la llista de Johnson era completa. S'utilitzen els noms i l'ordre donats per Johnson, i se'ls nota J$_{xx}$ on xx és el nombre donat per Jonson.

## Referències

* Norman W. Johnson, "Convex Solids with Regular Faces", Canadian Journal of Mathematics, 18, 1966, pages 169–200. Conté l'enumeració original dels 92 sòlids i la conjectura que no n'hi ha d'altres.
* Victor A. Zalgaller, "Convex Polyhedra with Regular Faces", 1969 : primera demostració d'aquesta conjectura.
* Eric W. Weisstein. Johnson Solid : cada sòlid amb el seu desenvolupament

## Vegeu també

* Políedre arquimedià
* Políedre de Catalan
* Políedre regular
* Sòlid platònic

## Enllaços externs

* Weistein, Eric W., Pentagonal orthobicupola ortobicúpula pentagonal a MathWorld. (anglès)
* Weistein, Eric W., Johnson solid Sòlids de Johnson a MathWorld. (anglès)
# Dealey Plaza

Dealey Plaza a Dallas és el lloc on els president dels Estats Units, John Fitzgerald Kennedy, fou assassinat el 22 de novembre de 1963

## Història

Dealey Plaza és una plaça arbrada que s'acabà de construir el 1940, en el límit oest del centre de Dallas. A l'extrem de la plaça, tres carrers (en anglès, street), Main Street, Elm Street i Commerce Street, convergeixen i passen sota un pont del ferrocarril (indret conegut amb el nom de Triple Underpass a Dallas).

## Assassinat de Kennedy

Al nord de Dealey Plaza, a la cantonada d'Elm Street i Houston Street, es troba el Texas School Book Depository, l'immoble des del qual, segons les conclusions de les investigacions oficials, Lee Harvey Oswald va disparar i assassinar el president.
Elm Street està vorejada, en el seu costat dret, per una zona herbosa que puja en lleuger pendent vers uns monuments de formigó i un aparcament delimitat per una palissada. Aquesta zona és coneguda amb el nom de Grassy Knoll (talús herbaci).
Segons algunes teories, i segons el House Select Committee on Assassinations (HSCA), fou des d'aquest talús herbós o des de darrere de la palissada que almenys un tret fou disparat sobre el president (tot i que l'HSCA estima que aquesta bala no va tocar res).
Dealey Plaza ha esdevingut un monument històric protegit. Els nombrosos visitants del lloc poden veure'l, en línies generals, tal com era el 1963, tot i que alguns detalls, com els senyals de circulació o els fanals han estat canviats o moguts.
En 2003, la vila de Dallas va aprovar un projecte de restauració de Dealey Plaza, per deixar-lo tal com era exactament el 1963.

## Enllaços externs

* Conujunt d'imatges de Dealey Plaza sota llicència de Creative Commons
* Mapa de Dealey Plaza amb l'emplaçament de tots els testimonis de l'assassinat
* Mapa de Dallas amb l'emplaçament de Dealey Plaza
# Rasqueta

* Aquest article tracta sobre l'eina plana i llisa. Si cerqueu l'eina per netejar cavalls, vegeu «estríjol».
Una rasqueta és una eina en forma de planxa metàl·lica amb els cantells afilats amb un mànec de fusta. Té una estructura i funció similar a una espàtula amb la diferència de tenir la base de fulla més ampla. La rasqueta s'utilitza per retirar taques, brutícia o restes mitjançant el lliscament de la planxa sobre la superfície en què es troben i exercint una pressió lateral sobre el pegot per eliminar-lo. La seva senzillesa de maneig i gran utilitat fa que siguin moltes les professions o gremis que les compten entre les seves eines habituals. Tal és el cas de pintors, guixaires, lampistes, o fins i tot forners. Els pintors i guixaires les utilitzen per eliminar els desbordaments de material que cauen sobre els marcs de portes o finestres, sòcol sobre el mateix sòl. Els paletes, per retirar l'excés de lletada de les rajoles o les restes de ciment del lluït. Els forners, per manejar la massa abans d'enfornar-tallant, separant-la de la taula o traslladant. Els lampistes, per retirar l'òxid i brutícia de canonades i altres superfícies metàl·liques. A serigrafia, s'utilitza la rasqueta per empènyer la tinta a través del tamís per impregnar el suport al mateix temps que s'elimina la quantitat sobrant. Per a això, cal una afilada òptima d'aquesta. Una altra utilitat de la rasqueta és l'eliminació de gebre, insectes i brutícia adherida al parabrisa del cotxe. Per a això, existeixen models amb cants de plàstic per a no danyar la superfície del vidre. També s'utilitza per adjuntar pasta als objectes de fusta.

## Vegeu també

* Lliscadora
* Plana (eina)

## Referències

* ↑ rasqueta a Optimot

## Enllaços externs

* Rasquetes per a pintura Arxivat 2011-08-10 a Wayback Machine.
* de forner
# Comtat de Pfullendorf

El Comtat de Pfullendorf amb el lloc principal de Pfullendorf al Überlingen fou una jurisdicció feudal alemanya que va existir des del final del segle xi fins al final del segle xii.
Els comtes de Pfullendorf eren una branca dels Udalrics (Udalrichinger en alemany). Aquestos pertanyien a la noblesa de l'imperi i eren des de la segona meitat del segle viii uns rics i poderosos nobles establerts a l'àrea de llac de Bodensee on van tenir una gran influència. El centre del domini de la família era Pfullendorf, i els seus propietats s'estenien al nord del llac al Linzgau, a l'Hegau i a Vorarlberg. El primer portador de nom esmentat documentalment fou Lluís de Pfullendorf entre 1067 i 1116, que consta com a propietari del comtat a l'Hegau. El seu fill homònim, Lluís de Pfullendorf fou abat del monestir de Reichenau de 1131 fins al seu assassinat el 1135. El comte Rudolf de Pfullendorf apareix a la fundació del monestir imperial de Salem el 1152 com a fidel de l'emperador Frederic Barba-roja. A través d'això la base de poder de la família es va poder ampliar amb les dominacions de Bregenz i Lindau, el castell de Rheineck, i el protectorat sobre el bisbat de Coira i sobre l'Abadia de Sankt Gallen. Després de la mort del seu fill Bertold el 1167 va instituir l'emperador com el seu hereu. El comte Rudolf va marxar a Terra Santa, on va morir el 9 de gener de 1181. El seu comtat va passar a l'emperador.

## Família dels comtes de Pfullendorf

* Lluís, comte de Pfullendorf, mencionat repetidament entre 1067 i 1116
** Lluís de Pfullendorf, el seu fill, el 1131 abat del monestir de Reichenau, assassinat el 28 de gener de 1135 a Tübingen, enterrat a l'illa de Reichenau
* Geró, † 1086/1116, comte de Pfullendorf
* Ulric, 1111/1155 testimoniat com a comte a l'Hegau, comte de Ramsperg; casat amb Adelaida de Bregenz (nascuda abans de 1097, † abans del 28 de juny de 1125) filla d'Uric X comte de Bregenz (de l'Udalrics)
** Rudolf, † el 9 de gener de 1181, comte de Ramsperg, comte de Pfullendorf, comte de Bregenz, comte de Lindau, protector de l'abadia de Sankt Gallen, casat al voltant de 1150 amb Elisabet, soror ducis Welf (o sigui amb una germana del duc Welf VII)
*** Ita (filla) casada amb el comte Albert III d'Habsburg († 1199)
** Ulric, comte de Pfullendorf 1157/1158
** Arnold, 1164/65

## Bibliografia

* P. Hommers: Stadt Pfullendorf im Linzgau am Bodensee. 1970
* P. Hommers: 750 Jahre Stadt Pfullendorf. 1970
# Gaig crestat

El gaig crestat (Platylophus galericulatus) és un ocell, l'única espècie del gènere Platylophus. Habita els boscos de la Península Malaia, Sumatra, Java, i Borneo.
La classificació del gaig crestat és incerta. Podria ser un membre basal de la família dels còrvids però també s'ha apuntat que podria estar relacionat amb els lànids. Tractat per alguns com l'única espècie d'una família monotípica, els platilòfids (Platylophidae).

## Referències

* ↑ Marie Aggerbeck, Jon Fjeldså, Les Christidis, Pierre-Henri Fabre, Knud Andreas Jønsson. Resolving deep lineage divergences in core corvoid passerine birds supports a proto-Papuan island origin. Molecular Phylogenetics and Evolution. 70, Gener 2014, Fulls 272-285]
* ↑ Winkler, D. W., S. M. Billerman, I.J. Lovette (2020). Crested Shrikejay (Platylophidae), version 1.0. Birds of the World. Editors: S. M. Billerman, B. K. Keeney, P. G. Rodewald, and T. S. Schulenberg. Cornell Lab of Ornithology, Ithaca, Nova York
# Griffi

Javier Plaza (Terrassa, 1973), més conegut com a Griffi, és un DJ i productor musical català. Va formar part del grup de rap Sólo los Solo amb l'MC Juan «Solo» Jiménez. Griffi és el fundador de la companyia discogràfica Del Palo Records i té tota una carrera en solitari amb el seu propi àlies.
És considerat un dels referents del hip-hop en castellà, com a fundador i productor dels Solo Los Solo. Amant del funk i els breaks de l'electro, Griffi és el màxim responsable del projecte Chacho Brodas, a més d'haver deixat la seva empremta en discos de La Mala Rodríguez, Tremendo, Mucho Muchacho, Tote King o Sr. Wilson, entre d'altres.

## Discografia
### Amb Sólo los Solo

* Pues cómo no / Vete con tu puto spot (maxi single) (Avoid, 1998)
* Retorno al principio (LP) (Avoid, 1998)
* S'taway / Supra B-boy 2015 (maxi single) (Avoid, (2001)
* Quimera (LP) (Del Palo, (2001)
* El chico del 9 (maxi single) (Del Palo, 2005)
* Todo el mundo lo sabe (LP) (Del Palo, 2005)

#### Com a Griffi

* Akay Lama en el funkarreo del 2015 (LP) (Avoid, 2000)
* Strictly Jabugo Series Vol.1 / Strictly Jabugo FM (2xLP) (Del Palo, 2009)

#### Com a Chacho Brodas

* Los impresentables (LP) (Del Palo, 2007)
* Remixtape Pum Classics (mixtape) (Del Palo, 2007)
* Date cuenta (LP) (Del Palo, 2009)
* Prozak (LP) (Del Palo, 2012)
* Back To The Fucking Party (Del Palo, 2020)

## Referències

* ↑ García, Jon. «Griffi: La frescura eterna» (en castellà), 24-09-2020. [Consulta: 8 agost 2024].
* ↑ Núñez, Sergi. «Sr. Wilson: «Cal prioritzar la qualitat per sobre de la quantitat»». Enderrock.cat, 23-10-2023. [Consulta: 8 agost 2024].
* ↑ «Griffi». CCCB. [Consulta: 8 agost 2024].
* ↑ Gil Rojo, Alfonso. «Chacho Brodas, crítica de su Back To The Fucking Party (20209» (en castellà). Mondo Sonoro, 06-12-2020. [Consulta: 8 agost 2024].
# Amalia Nathansohn Freud

Amalia Freud, nascuda Amalia Nathansohn (en ucraïnès: Амалія (Малка) Натансон; Brody, Ucraïna, 18 d'agost de 1835 – Viena, Àustria, 12 de setembre de 1930) va ser la segona (o tercera) dona de Jacob Freud. Va tenir vuit infants, un d'ells Sigmund Freud.
# David IX de Geòrgia

David IX fou rei de Geòrgia del 1346 al 1360.
Era fill únic de Jordi V el Brillant, al que va succeir el 1346.
Es va casar amb Sindukhtar, filla de Kvarkvare II Djakéli, Atabek de Samtskhé
Cap al 1355 va associar al seu fill Bagrat que el va succeir a la seva mort el 1360.

## Referències

* Nodar Assiatiani i Alexandre Bendianachvili, Histoire de la Géorgie, París 1997, ISBN 2-7384-6186-7
# Cap Farvel

Cap Farvel o Cap Farewell (en llengua inuit: Uummannarsuaq, en danès: Kap Farvel) és un promontori al sud de l'illa Egger a Groenlàndia. Les seves coordenades són 59° 46′ 23″ N, 43° 55′ 21″ O﻿ / ﻿59.77306°N,43.92250°O﻿ / 59.77306; -43.92250 i és el punt més al sud de Groenlàndia que es projecta a l'oceà Atlàntic i al Mar del Labrador. Està a la mateixa latitud que Estocolm i les illes escoceses d'Orkney. Egger i unes illes menors associades formen l'arxipèlag Farvel. La zona forma part del municipi Kujalleq.

## Referències

* ↑ Vidler, Mark; Young, Catherine. Sacred Geometry of the Earth: The Ancient Matrix of Monuments and Mountains (en anglès). Simon and Schuster, 2016-01-22. ISBN 978-1-62055-469-2.
* ↑ Smith, Edward H. «Narrative Account of the" Marion" Expedition». The International Hydrographic Review, 1929.
* ↑ Wordie, J. M. «Colonisation and development in east Greenland» (en anglès). Scottish Geographical Magazine, 44, 1, 01-01-1928, pàg. 1–11. DOI: 10.1080/00369222808734577. ISSN: 0036-9225.
* ↑ «Cape Farewell, Greenland» (en anglès). earthobservatory.nasa.gov, 25-08-2008. [Consulta: 10 març 2024].

## Enllaços externs

* Aerial photographs of the Kap Farvel area Arxivat 2020-10-12 a Wayback Machine.
# Deambulatori

El deambulatori o girola és un espai que envolta l'altar major de les esglésies i que aparegué amb l'objectiu de facilitar el trànsit dels fidels per l'interior dels temples sense destorbar les celebracions que s'hi celebraven simultàniament.
El deambulatori és un element que esdevé característic de l'arquitectura romànica i que després es va fer extensiu a la gòtica. La seva utilitat va sorgir amb el pelegrinatge massiu als llocs de devoció popular, quan una multitud de fidels es presentava en una església i s'aprestava a venerar les seves relíquies. Aquest corredor proporcionava la necessària fluïdesa de circulació perquè tots arribessin a reverenciar les relíquies.
El normal és que a la capçalera de la nau central se situï el presbiteri i a continuació la capella principal amb l'altar major i formant un absis de planta semicircular o poligonal. En aquest cas, la girola se sol formar per prolongació de les naus laterals que envolten l'absis pel seu exterior. A vegades, aquest absis i la girola no estan separats per un mur cec, sinó per una arcuació que ofereix major permeabilitat al conjunt. També és habitual que al voltant de la girola es disposin una sèrie d'absidioles radials, cada una de les quals acull una petita capella.

## Referències

* ↑ Diccionario de Arte I. Barcelona: Biblioteca de Consulta Larousse. Spes Editorial SL (RBA), 2003, p.158. ISBN 84-8332-390-7 [Consulta: 28 novembre 2014].
# Jozef Vliers

Jozef Vliers (18 de desembre de 1932 - 19 de gener de 1995) fou un futbolista belga.

## Selecció de Bèlgica

Va formar part de l'equip belga a la Copa del Món de 1954.

## Referències

* 1 2 3 Jef Vliers National Football Teams
* ↑ Jef Vliers, worldfootball.net
* ↑ Profile at Standard de Liège
# Comtat de Pike

Comtat de Pike és el nom dels següents llocs:
* Comtat de Pike (Alabama)
* Comtat de Pike (Arkansas)
* Comtat de Pike (Geòrgia)
* Comtat de Pike (Illinois)
* Comtat de Pike (Indiana)
* Comtat de Pike (Kentucky)
* Comtat de Pike (Mississipi)
* Comtat de Pike (Missouri)
* Comtat de Pike (Ohio)
* Comtat de Pike (Pennsilvània)
# Amaliada

Amaliada (grec: Αμαλιάδα, Katharevousa: Ἀμαλιάς, Amalias) és una ciutat i un antic municipi al nord-oest d'Èlida, Grècia Occidental, Grècia. Des de la reforma del govern local de 2011 és part de la municipalitat Ilida, de la qual forma la seu i una unitat municipal. El 2001, la unitat municipal tenia 32.090 habitants, dels quals 18.261 vivien a la ciutat d'Amaliada. És a prop de la zona arqueològica d'Elis, la ciutat estat el territori de la qual es van celebrar els antics Jocs Olímpics. Està situada a les planes d'Elis, a 6 km del mar Jònic. Es troba a 10 km al sud-est de Gastouni, a 16 km al nord-oest de Pyrgos i 60 km al sud-oest de Patres.
Amaliada va ser anomena per de la reina Amalia de Grècia en la dècada de 1830, i es va formar mitjançant la fusió de dos municipis, Kalitsa i Dervi Tselepi.

## Referències

Traducció parcial de la pàgina en anglès
# Confluència

Un conflent, junyent, aiguabarreig o confluència és el lloc on s'uneixen dos o més cursos d'aigua. Generalment, un riu petit que es denomina afluent es junyeix amb un riu més llarg o més cabalós, que és el que conserva el nom en el curs d'aigua que s'origina. De vegades però, el riu rep un nom nou després del conflent, sobretot quan no es pot determinar amb claredat l'afluent més important. Un conflent no necessàriament ha d'estar format només per rius i rierols, també el poden fer glaceres, llacs, canals, etc.
Històricament els conflents han estat sovint punts estratègics, per les comunicacions que permeten. De vegades han estat llocs triats per a l'establiment de poblacions. Per exemple, Ripoll és a la confluència del Ter i el Freser, Mequinensa a la del Segre i l'Ebre i Hamburg a la de l'Elba, l'Alster i el Bil·le.

## Confluències notables

L'Aiguabarreig, és nom que, especialment a la Franja de Ponent, designa la confluència dels rius Segre, Cinca i Ebre. 'Aiguabarreig' és també el nom emprat per a designar la Mar d'Aragó i el junyent del barranc dels Pèlags (que poc abans ha rebut l'aigua del barranc de Vidalbar) amb el riu de Montsant, al Congost de Fraguerau, al vessant nord de la serra de Montsant.
* Khartum, la capital sudanesa, és al punt on el Nil Blanc i el Nil Blau es junyeixen i formen el Nil.
* Manaus es va fundar a la confluència del Negro amb l'Amazones.
* La ciutat índia d'Allahabad és un dels llocs més sagrats de l'hinduisme perquè hi conflueixen tres rius sants: el Ganges, el Yamuna i el Sarasvatí.
** Alhora, el Ganges es forma a Devprayag com a confluència de l'Alaknanda i el Bhagirathi.
* Belgrad és al conflent del Danubi i la Sava.
* Pittsburgh és a l'inici del riu Ohio, format en un aiguabarreig de petits rius com l'Allegheny i la Monongahela.
* Nijni Nóvgorod és al junyent del Volga i l'Okà.
* Lió és al conflent de la Saona i el Roine.
* Saint Louis és a l'aiguabarreig del Missouri i el Mississipi.

## Referències

* ↑ Vegeu la pàgina de l'espai natural de l'Aiguabarreig
Viccionari
# Turó del Serrat

El Turó del Serrat és una muntanya de 702 metres que es troba al municipi de Santa Maria de Besora, a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Alouatta sara

Alouatta sara és una espècie d'aluata (un tipus de mico del Nou Món). És endèmic de Bolívia.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 149-150. ISBN 0-801-88221-4. (anglès)

## Enllaços externs

* Fitxa d'Alouatta sara a la Primate Info Net (anglès)
* Infonatura Arxivat 2009-06-24 a Wayback Machine. (anglès) (castellà) (portuguès)